ISA ALMASEH NA KHEUEH 
SIDROE-DROE JIH NYANG 
PEUSEULAMAT 


Aneuëk nyan harôh gata boh nan Isa, sabab Gobnyan nyang 
peuseulamat umat Gobnyan nibak desya-desya awaknyan. 
Matius 1:21 


Sabab Allah lumpah that geugaséh donya, sampoe Gobnyan geubri 
Aneuëk Gobnyan nyang tunggai, mangat tieb-tieb ureuëng nyang 
meuiman ubak Gobnyan bék binasa, teuma meuteumé udeb seujati 
dan keukai. Yahya 3:16 


Geujaweueb lé Isa, "Ulôn kheueh rot, Ulôn kheueh nyang beutôi dan 
udeb." Hana meusidroe pih nyang hase jijak ubak Bapak, meunyoe 
hana meulalu Ulon. Yahya 14:6 


Sabab dimiyueb donya nyoe hana meusaboh kuasa nyang laén 
nyang geubri lé Allah keu manusia nyang teupeuseulamat 
geutanyoe. Kisah Rasui-rasui 4:12 


Nyang phon-phon that ulôn peusampoe ubak gata peue nyang ka 
ulôn teurimong: bahwa Almaseh maté keu desya-desya geutanyoe, 
lagée nyang na teutuléh lam Alkitab. Gobnyan ka 


teupeukubu, teuma bak uroe nyang keu Ihée 
Gobnyan geupeu udeb lom teuma, lagée nyang 
na teutuléh lam Alkitab: 1 Korintus 15:3-4 


Sabab ngon maté Almaseh, tanyoe ka LEX 
teupeubeubaih, dan desya-desya tanyoe ka 
geupeu amphon. Efesus 1:7 And the gospel must first be published 


among all nations. MARK 13:10 


Na peuët boh keubeunaran njang harôih ta meuphom deungon djroh: 
1. Allah that-that geugaséh keu gata. 

Gobnyan geutem gata meuteumé udeb seujati dan keukai lam 
syeuruga meusajan Gobnyan. 

Sabab Allah lumpah that geugaséh donya, sampoe Gobnyan geubri 
Aneuëk Gobnyan nyang tunggai, mangat tieb-tieb ureuëng nyang 
meuiman ubak Gobnyan bék binasa, teuma meuteumé udeb seujati 
dan keukai. Yahya 3:16 

Gobnyan geutem gata na udeb nyang meulimpah dan meumakna 
meusajan Gobnyan. 

Pancuri teuka keu jijak ceumeucue, jijak poh maté dan jijak peurusak. 
Ulôn teuka mangat awaknyan meuteumé udeb nyang leubeh 
meulimpah. Yahya 10:10 


Bah pih meunan, le that ureueng nyang hana geualami udep nyang 
meumakna dan hana yakin peu kheueh awaknyan na udep keukai 
sabab... 

2. Manusia meudesya nibak sifeuet jih. Nyang kheueh sabab jih 
jihnyan teupisah nibak Po teu Allah. 

Banmandum ka meudesya. 

Banmandum ureuëng ka meudesya dan ka jiôh nibak keubeusaran 
Allah. Roma 3:23 

Sabab cinta keu péng na kheueh ukeue nibak mandum jeuhet... 

1 Timotius 6:10 

Upah desya na kheueh maté. 

Sabab upah desya na kheueh maté... Roma 6:23 


Alkitab geupeugah dua boh jeunèh maté: 

e Keumatian fisik. 

Manusia ka geupeuteutab maté sigoe teuma óh Iheuehnyan teuma 
teuhuköm. Hebrews 9:27 

e Mate rohani atawa peumisah keukai ngon Allah lam nuraka . 
Teuma ureuëng-ureuëng nyang teumakot, nyang hana meuiman, 
ureuëng-ureuëng jeuhet, tukang poh maté gob, ureuëng-ureuëng 
jeuhet, tukang sihe, ureuëng-ureuëng nyang seumah beurala, dan 
ureuëng-ureuëng nyang meusulet, awaknyan teuma jiteurimong lam 
danau nyang hu dan beulerang nyan. Wahyu 21:8 


Meunyoe manusia ka jipisah nibak Allah sabab desya jih, peue 
solusi keu masalah nyoe? Tanyoe kayem ta pike bahwa solusi jih 
nakeuh: agama, buet nyang jroh, dan adab nyang jroh. Teuma 
solusi nibak Allah na saboh mantong. 

3. Isa Almaseh na kheueh saboh-saboh jih jalan u syuruga. 
Nyan kheueh peunyata Po teu Allah. 

Geujaweueb lé Isa, "Ulôn kheueh rot, Ulôn kheueh nyang beutôi 
dan udeb." Hana meusidroe pih nyang hase jijak ubak Bapak, 
meunyoe hana meulalu Ulon. Yahya 14:6 


Gobnyan ka geubayeue banmandum huköman ateueh 
desya-desya geutanyoe. 

Sabab Almaseh pih ka maté sigoe sagai keu desya-desya 
manusia. 1 Peter 3:18 

Sabab ngon maté Almaseh, tanyoe ka teupeubeubaih; Efesus 1:7 
Gobnyan geupeu janji keuhai udeb seujati dan keukai. 

Ureuëng nyang meuiman ubak Aneuëk nyan teuma meuteumé 
udeb seujati dan keukai. Teuma meureuka Allah teutab na ateueh 
ureuëng nyan. Yahya 3:36 

Sabab upah desya na kheueh mawöt. teuma meuneubri nyang 
geubri lé Allah na kheueh udeb seujati dan keukai meulalu Isa 
Almaseh, Tuhan geutanyoe. Roma 6:23 


4. Geutanyoe peureulee tapeucaya ubak Isa Almaseh mangat 
teupeuseulamat. 

Keuseulamatan geutanyoe na kheueh sabab rakhmat Allah nyang 
meuiman ubak Isa Almaseh. 

Sabab lé Allah geupeu seulamat gata, sabab gata meuiman ubak 
Gobnyan. Dan bukon nibak buet gata keudroe, mangat hana 
meusidroe pi nyang hase jipeusombong droe. Efesus 2:8-9 

Sabab tieb-tieb ureuëng nyang meulakée ubak Tuhan teuma 
seulamat. Roma 10:13 


Doa Ureueng Meudesya 

Meudoá kheueh nyoe ngon iman. 

Tuhan Isa, teurimong geunaseh that ka neugaséh keu ulôn. Lon 
meungaku bahwa lon nyoe ureung meudesya dan lon lakee ampon 
bak droeneuh. Teurimong geunaseh keu mate Droeneueh ateueh 
kayée saleb, kubu, dan keubangkétan keu neubayeue banmandum 
desya-desya ulôn. Ulôn peucaya ubak Droeneueh sibagoe Tuhan dan 
Juru Seulamat ulôn. Lon teurimong hadiah udeb seujati dan lon 
seurah udeb lon keu Droeneueh. Tulông kheueh ulôn mangat ulôn 
taát ubak banmandum peurintah Droeneueh dan jeuet keu nyang 
mangat até Droeneueh. Amin. 


Meunyoe gata ka tapeucaya ubak Isa Almaseh, hai-hai nyang ka 
teujadi ateueh gata: 

# Jinoenyoe, gata na udeb seujati dan keukai ngon Allah. 

Gobnyan nyang utus Ulon na kheueh keuheundak Gobnyan: tieb-tieb 
ureueng nyang kalon Aneuek Ulon dan meuiman ubak Gobnyan, 
meuteumé udeb seujati dan keukai. Yahya 6:40 

“ Banmandum desya gata ka geubayeue dan geupeu amphon. 
(masa jameun, masa jinoe, masa ukeu) 

Teuma Isa Almaseh geupeuseumah keureubeuen nyang sigoe sagai 
keu teupeu amphon desya. Ibrani 10:12 

e Gata na kheueh ciptaan nyang barô dikeue Allah. Nyan keuh awai 
udep baroe droeneuh. 

Ureuëng nyang ka meusaboh ngon Almaseh, ureuëng nyan ka jeuet 
keu manusia nyang barô. Ngieng kheueh, banmandum ka jeuet 
keubarô. 2 Korintus 5:17 

e Gata jeuet keu aneuëk Allah. 

Teuma banmandum ureuëng nyang teurimong Gobnyan dan 
meuiman ubak Gobnyan geubri hak keujeuet keu aneuëk-aneuëk 
Allah. John 1:12 


Buet-buet nyang jroh kon saboh jalan keu geutanyoe untuk seulamat, 
tapi saboh bukti atawa boh keuseulamatan geutanyoe. 

Sabab meusaboh ngon Isa Almaseh, Allah geucebta tanyoe mangat 
tanyoe tapeubuet buet-buet nyang gét. Efesus 2:10 

Lam lendungan po! 


